‘તમે આખી જિંદગી તમારી મરજીનું ધાર્યું કર્યું, મેં ક્યારેય ના કહી? મેં તો ક્યારેય તમારી મરજી વિરદ્ધ જઈ મનગમતા રંગની સાડી સુધ્ધાં નથી પહેરી પણ હવે મને થાય છે કે આ તમારી ખોટી જીદ છે, બે બહેનો વચ્ચે તમે જે દીવાલ ઉભી કરીને રાખી છે….’ આરુષિના નસકોરાં ફૂલી ગયા હતા. વર્ષો સુધી દાબી રાખેલી લાગણીએ આજે રોષરૂપે ઉથલો માર્યો હતો.: ‘હું તો તમને કહી પણ નથી શકતી કે આરતીએ મારે માટે શું શું કર્યું છે.. સાંભળવું છે? તો કહું..’